Doložka finančných, ekonomických, environmentálnych vplyvov,
 vplyvov na podnikateľské prostredie a zamestnanosť

Vplyv na štátny rozpočet v rokoch 2007 - 2010

Dohoda o rozvojovej spolupráci medzi vládou Slovenskej republiky a vládou Srbskej republiky je zakotvená v Strednodobej koncepcii oficiálnej rozvojovej pomoci na roky 2003 -2008, na ktorej základe bolo Štátne spoločenstvo Srbska a Čiernej Hory schválené vládou SR za programovú krajinu slovenskej rozvojovej pomoci. Vládou každoročne schvaľovaný Národný program oficiálnej rozvojovej pomoci doteraz priamo určoval v jednotlivých rokoch výšku pomoci pre túto programovú krajinu - Srbsko a Čiernu Horu. 

Po vystúpení Čiernej Hory zo štátnej únie SČH vládou SR schválený Národný program na rok 2007 reflektuje túto zmenu a Čiernohorská republika sa stáva druhou programovou krajinou popri nástupníckej Srbskej republike. Na zabezpečenie a realizáciu projektov pre Srbskú republiku je v NP 2007 vyčlenených 64 mil. Sk a pre Čiernohorskú republiku 8 mil. Sk.

Pomoc Srbsku a Čiernej Hore je financovaná z pridelených prostriedkov na rozvojovú pomoc z rozpočtu MZV SR. V ďalších rokoch bude objem poskytnutej rozvojovej pomoci vychádzať z dlhodobého finančného výhľadu slovenskej oficiálnej rozvojovej pomoci (ODA) s cieľom dosiahnuť úroveň prostriedkov vyčlenených na ODA na úrovni 0,17% HDP v r. 2010, v zmysle záverov Rady pre všeobecné záležitosti a vonkajšie vzťahy EÚ a prijatého záväzku pre EÚ10 z mája 2005. 

Vplyv na podnikateľské prostredie

Realizácia navrhnutého uznesenia vlády bude mať pozitívny vplyv na podnikateľské prostredie zapojením slovenských subjektov do realizácie projektov rozvojovej pomoci v Srbskej republike.

Vplyv na zamestnanosť

Realizácia navrhnutého uznesenia vlády bude mať pozitívny vplyv na zamestnanosť zapojením slovenských subjektov do realizácie projektov rozvojovej pomoci v Srbskej republike.

Vplyv na životné prostredie

Realizácia navrhnutého uznesenia vlády nemá žiadny vplyv na životné prostredie.